## Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, za rad Zatvorenog dobrovoljnog mirovinskog fonda Sindikata hrvatskih ž

### NN 36/2007 (4.4.2007.), Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, za rad Zatvorenog dobrovoljnog mirovinskog fonda Sindikata hrvatskih ž

# HRVATSKA AGENCIJA ZA NADZOR FINANCIJSKIH USLUGA

**1199**

Na temelju odredbi članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
primjenom odredbi članka 27., 79. stavka 3. i 105 stavka 5. Zakona o obveznim i
dobrovoljnim mirovinskim fondovima (»Narodne novine« br. 49/99, 63/00, 103/03 i
177/04), članka 2. Pravilnika o izdavanju odobrenja za rad mirovinskog društava
(»Narodne novine« br. 85/01) i članka 4. stavka 3. i članka 5. Pravilnika o
obavljanju poslova banke skrbnika (»Narodne novine« br. 65/01 i 47/03),
odlučujući o zahtjevu za odobrenje za rad Zatvorenog dobrovoljnog mirovinskog
fonda Sindikata hrvatskih željezničara – Raiffeisen, Raiffeisen mirovinskog
društva za upravljanje dobrovoljnim mirovinskim fondovima d.o.o., Zagreb,
Magazinska 69, Uprava Hrvatske agencije za nadzor financijskih usluga (u
daljnjem tekstu Agencija), na sjednici održanoj 22. ožujka 2007. godine,
donijela je

## RJEŠENJE

1. Daje se odobrenje Raiffeisen mirovinskom društvu za upravljanje dobrovoljnim
mirovinskim fondovima d.o.o., Zagreb, Magazinska 69 za rad Zatvorenog
dobrovoljnog mirovinskog fonda Sindikata hrvatskih Željezničara – Raiffeisen.
2. Daje se odobrenje Raiffeisen mirovinskom društvu za upravljanje dobrovoljnim
mirovinskim fondovima d.o.o., Zagreb, Magazinska 69, na izbor banke skrbnika,
Société Générale – Splitska banka d.d., Split, Ruđera Boškovića 16.
3. Ovo Rješenje objavit će se u »Narodnim novinama«.

```
Obrazloženje
```

Raiffeisen mirovinsko društvo za upravljanje dobrovoljnim mirovinskim fondovima
d.o.o., Zagreb, Magazinska 69, podnijelo je svojim dopisom od 8. prosinca 2006.
godine i dopunama od 12. i 27. prosinca 2006., 11. siječnja, 29. siječnja, 15.
veljače i 12. ožujka 2007. godine zahtjev za izdavanje odobrenja za rad
Zatvorenog dobrovoljnog mirovinskog fonda Sindikata hrvatskih željezničara –
Raiffeisen. Uz zahtjev su priložili:
– Ugovor o pokroviteljstvu osnivanju i upravljanju Zatvorenim dobrovoljnim
mirovinskim fondom Sindikata hrvatskih željezničara – Raiffeisen,
– Statut fonda,
– Informativni prospekt fonda,
– Odluku o načelima ulaganja Zatvorenog dobrovoljnog mirovinskog fonda Sindikata
hrvatskih željezničara – Raiffeisen,
– Ugovor s bankom skrbnikom Société Générale – Splitskom bankom d.d., Split,
– Informacije o banci skrbniku,
– Izjava Société Générale – Splitske banke d.d., Split – banke skrbnika o
dokumentima iz članka 27. Zakona o obveznim i dobrovoljnim mirovinskim fondovima
i Pravilnika o izdavanju odobrenja za rad mirovinskog društva,
– Revidirano godišnje izvješće Société Générale – Splitske banke d.d., Split za
2003., 2004. i 2005. godinu,
– Odluka Sindikata hrvatskih željezničara, Zagreb, Strojarska 17, o odabiru
Raiffeisen mirovinskog društva za upravljanje dobrovoljnim mirovinskim fondovima
d.o.o., Zagreb, za osnivanje Zatvorenog dobrovoljnog mirovinskog fonda Sindikata
hrvatskih željezničara – Raiffeisen,
– Rješenje Trgovačkog suda od 26. travnja 2006. godine,
– Ispunjen obrazac zahtjeva za izdavanje odobrenja za rad mirovinskog društva,
– Dokaz o uplati naknade i administrativne pristojbe,
– Procjena dinamike upisa broja članova u fond u 2007. i 2008. godini.
Postupajući sukladno odredbama članka 27. i 105. stavka 5. Zakona o obveznim i
dobrovoljnim mirovinskim fondovima, Agencija je na sjednici održanoj 22. ožujka
2007. godine utvrdila da je zahtjev osnovan, pa je odlučeno kao u točki 1.
izreke ovog Rješenja.
Na istoj sjednici Agencija je odobrila izbor banke skrbnika Société Générale –
Splitske banke d.d., Split, Ruđera Boškovića 16., te je odobrila Ugovor o
skrbništvu nad imovinom fonda, pa je primjenom odredbe članka 79. stavka 3.
Zakona o obveznim i dobrovoljnim mirovinskim fondovima odlučeno kao u točki 2.
izreke ovog Rješenja.
Sukladno odredbi članka 8. stavka 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-140-01/06-06/06
Urbroj: 326-113-07-11
Zagreb, 22. ožujka 2007.

Predsjednik Uprave
**Ante Samodol**, v. r.

Rješenje, NN 36/2007-1199
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)